Palestina
Palestina es un region historic e un stato futur possibile in le Levante. Ante 1947, on utilisava le nomine Palestina pro tote le territorio de Israel, le territorios palestin occupate, e a vices Jordania e mesmo le peninsula del Sinai.

Multe statos e organisationes international recognosce ja le Palestina como un pais independente de jure in le frontieras que existeva ante 1967. Secundo iste definition, le Palestina include le Banda de Gaza,  Cisjordania (con Jerusalem del Est) e alsi le refugiatos palestin de multe paises.

De facto, le independentia del Palestina non es vermente realisate. Un Autoritate National Palestin existe, ma su poter es circumscripte per le occupation de large areas de Cisjordania per le Fortias de Defensa de Israel e per le controlo per Israel del frontieras del Banda de Gaza. Duo fractiones antagonistic controla le duo partes del pais: Hamas in le Banda de Gaza e Fatah in le Cisjordania.

De plus, Israel considera como definitive su annexion de Jerusalem del Est. Multe colonos israelita habita in le Cisjordania e Jerusalem del Est con le protection del Fortias de Defensa de Israel.

Galeria